Document ID: 32007R1224

A BIZOTTSÁG 1224/2007/EK RENDELETE
(2007. október 19.)
az egyes GATT-kontingensek alapján 2008-ban az Amerikai Egyesült Államokba exportálandó sajtokra vonatkozó kiviteli engedélyekre alkalmazandó elosztási együttható megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1),
tekintettel a tejre és tejtermékekre vonatkozó kiviteli engedélyek és export-visszatérítések tekintetében az 1255/1999/EK tanácsi rendelet alkalmazására vonatkozó különleges részletes szabályok megállapításáról szóló, 2006. augusztus 17-i 1282/2006/EK bizottsági rendeletre (2) és különösen annak 25. cikke (1) bekezdésére,
mivel:
(1)
Az 1022/2007/EK bizottsági rendelet (3) megnyitja az 1282/2006/EK rendelet 23. cikkében említett egyes GATT-kontingensek alapján 2008-ban az Amerikai Egyesült Államokba exportálandó sajtokra vonatkozó kiviteli engedélyek elosztására vonatkozó eljárást.
(2)
Egyes kontingensek és termékcsoportok tekintetében a kiviteli engedélyek iránti kérelmek meghaladják a 2008. kontingensévre rendelkezésre álló mennyiségeket. Ezért az 1282/2006/EK rendelet 25. cikkének (1) bekezdésében foglaltak szerint meg kell határozni az elosztási együtthatókat.
(3)
Figyelembe véve az együtthatók meghatározására vonatkozó eljárás végrehajtására az 1022/2007/EK rendelet 4. cikkében előírt határidőt, ezt a rendeletet minél előbb alkalmazni kell,
ELFOGADTA EZT A RENDELETET:
1. cikk
Az 1022/2007/EK rendelet 2. cikkével összhangban benyújtott kiviteli engedély iránti kérelmeket az e rendelet mellékletében meghatározott elosztási együtthatók alkalmazásának feltételével el kell fogadni.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. október 19-én.

Labels: 3
17
18